Sacrosancte ecclesie Sancti Vincentii que est sita in Matisconum civitate. Ego Ardart et uxor sua Eldelt et filius eorum Garlan, donamus vineas duas et campum qui sunt siti in pago Matisconense, in fine Cardoniacense, in ipsa villa. Una vinea terminat a mane via, a medio die et a circio Sancte Marie, a sero Rotrut; habet in longo perticas XXX et I, in lato in uno fronte perticas X, in alio fronte X et pedes IIII. Campus terminat a mane Sancte Marie, a medio die Sancti Pauli, a sero Sancti Nazarii, a circio Sancti Germani; habet in longo perticas XXX, in ambis frontibus perticas II. Alia vinea in Camventi vocat, terminat a mane Wicart, a medio die Rigolt, a sero increpito, a circio Martino; habet in longo perticas X et in lato in uno fronte I, in alio fronte V. Infra istas terminationes et perticationes, totum ad integrum vobis dono et faciatis quicquid volueritis, eo tenore ut dum vivimus usum et fructum habeamus, post nostrum decessum ad rectores Sancti Vincentii revertatur sine contradictione. Si quis calumniaverit auri unciam componat.